Veli Rachid

Veli Rachid, alkuperäiseltä nimeltään Rachid Hammami (1971) on marokkolainen evankelista. 
Elämänvaiheita.
Veli Rachid syntyi konservatiiviseen islamilaiseen perheeseen ja hänen isänsä oli imaami. Hän osasi osan Koraanista ulkoa kuusivuotiaana. Hänen äitinsä riiteli miehensä kanssa pojan oikeudesta käydä myös normaalia koulua. Rachidin mukaan isä hakkasi tämän riidan yhteydessä vaimoaan. Vartuttuaan hän opiskeli Casablancassa talous- ja tietojenkäsittelytiedettä. 
Vuonna 1990 Rachid Hammami kääntyi islamista kristinuskoon vertailtuaan uskontoja toisiinsa. Hänen alkuperäinen tarkoituksensa oli puolustaa islamin paremmuutta kristinuskoon nähden. Kun hänen vanhempansa saivat kuulla asiasta. he katkaisivat välit poikaansa. Aluksi Rachid Hammami oli kaksi vuotta kodittomana, sitten hän asui lähetyssaarnajien luona, mutta lopulta hänen oli pakko jättää Marokko. 
Koska Koraani on kirjoitettu klassisella arabialla, sitä on nykylukijan vaikea ymmärtää. Rachid Hammami päätti kääntää sen nykymurteille, jotta se olisi helpompi ymmärtää. Hänen ajatuksensa on, että kun arabit ymmärtävät paremmin, mitä kirjaan on kirjoitettu, he jättävät islamin. 
Vuonna 2005 Veli Rachid sai oman televisio-ohjelman. Sen tarjosi kyproslainen Al Hayat TV. Ohjelmassaan Rachid vertaili islamia kristinuskoon. Hänen ohjelmansa nimi oli "Naamioiden takana" (Unveiling the Masks). Hänen toinen ohjelmansa oli nimeltään "Uskallettuja kysymyksiä" (Daring Questions) johon saattoi soittaa ja tehdä kristinuskoa koskevia kysymyksiä. Lisäksi ohjelmassa on esiintynyt islamista kristinuskoon kääntyneitä henkilöitä. Kiistoja herättänyt ohjelma on monessa maassa kielletty. 
Rachid Hammami on naimisissa marokkolaistaustaisten kristityn kanssa ja heillä on kolme lasta. Kääntymisensä ja toimintansa vuoksi hän on saanut tappouhkauksia. 
Näkemyksiä.
Rachid Hammami on ottanut kantaa syntymämaansa Marokon uskonnonvapaustilanteeseen. Hänen mukaansa marokkolaisilla pitäisi olla oikeus käyttää nykyarabiaksi kirjoitettua Koraania tai Raamattua ilman pidätyksen pelkoa. Lapsille pitää voida antaa kristittyjä ja nimiä ja kristittyjen lapsille pitää antaa oman uskonnon opetusta ilman pakollista osallistumista islaminopetukseen. Lisäksi kaikilla pitää olla vapaus harjoittaa kristinuskoa. 
Isisin nousu, sen terrori-iskut ja sotarikokset ovat ovat Rachid Hammamin mukaan aiheuttaneet muslimien parissa ennennäkemättömän uskonnollisen kriisin. Hänen mukaansa monet muslimit ovat ilmaisseet uutisten myötä halunsa jättää uskonnon ja ryhtyä ateisteiksi. Lisäksi hän jatkaa, että monet ovat kiinnostuneet kristinuskosta ja että islam on kaikkien aikojen pahimmassa kriisissä. Hän jatkaa, että islamia ei voi verrata muihin uskontoihin, sillä se ei hyväksy muita kuin omia näkemyksiään ja Allahin lait. 
Barack Obaman esittämiin näkemyksiin islamista Rachid Hammami suhtautuu kriittisesti. Hänen mukaansa Saudi-Arabian sheikit saarnaavat länsimaita vastaan, islamilaiset kanavat aivopesevät ihmisiä koraanilla ja hadithilla. Perjantaisaarnoissa saarnataan että länttä pitää vihata, samoin vapautta ja demokratiaa. Islamilaiset koulut kertovat sukupolvesta toiseen jihadista ja marttyyreista ja vihasta uskottomia vastaan. Tämä on päinvastaista Obaman kannanotoille, joiden mukaan islamilla ei ole mitään tekemistä Isisin terrorin kanssa. 
Rachid Hammami jatkaa, että niin kauan, kuin islamilaisissa maissa ei eroteta uskontoa valtiossa, ollaan ikuisessa väkivallan ja terrorin kierteessä. Jos Islam ei ole ongelma, miksi miljoonat Lähi-idän kristityt eivät räjäytä itseään halutessaan olla marttyyreja? He elävät kuitenkin samoissa olosuhteissa kuin muslimit ja usein vielä huonommin.